**Ajka Város Önkormányzata Képviselő-testületének 33/2022. (XI. 24.) önkormányzati rendelete az önkormányzat 2022. évi költségvetéséről szóló 3/2022. (II.15.) önkormányzati rendelet módosításáról**

Ajka város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőt rendeli el:

**1. §**

A 2022. évi költségvetéséről szóló 3/2022. (II. 15.) önkormányzati rendelet 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2022. évi

*a)* a költségvetés

*aa)* bevételi főösszegét 11.788.461.000 forintban

*ab)* kiadási főösszegét 11.983.678.000 forintban

*ac)* a hiányt 195.217.000 forintban

*b)* finanszírozási előirányzat

*ba)* bevételi összegét 1.030.592.000 forintban,

*bb)* kiadási összegét 835.375.000 forintban,

*c)* a költségvetés

*ca)* bevételi főösszegét 12.819.053.000 forintban,

*cb)* kiadási főösszegét 12.819.053.000 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2022. évi költségvetési előirányzata kiadási és bevételi főösszegének címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2022. évi költségvetésének kiadási főösszegén belül:

*1.* A költségvetési kiadási előirányzatok összegét

*a)* személyi jellegű kiadások 2.548.064.000 forintban,

*b)* a szociális hozzájárulási adó 384.113.000 forintban,

*c)* a dologi jellegű kiadások 2.277.568.000 forintban,

*d)* támogatásértékű működési kiadás 23.387.000 forintban,

*e)* működési célú pénzeszköz átadás államháztartáson kívülre 1.980.155.000 forintban,

*f)* társadalom és szociál politikai támogatás 9.512.000 forintban,

*g)* az ellátottak pénzbeni juttatásai 0 forintban,

*h)* törvényi előírásokon alapuló befizetés 354.277.000 forintban

I) a helyi önkormányzatok előző évi elszámolásából származó kiadások 172.000 forintban,

*2.* A felhalmozási célú kiadások összegét

*a)* felújítási kiadások 554.885.000 forintban,

*b)* beruházási kiadások 1.718.170.000 forintban,

*c)* támogatásértékű felhalmozási kiadás 1.000.000 forintban,

*d)* felhalmozási célú pénzeszköz átadás államháztartáson kívülre 864.394.000 forintban,

*e)* pénzügyi befektetések 2.210.000 forintban,

*f)* adott kölcsönök 224.835.000 forintban,

*3.* Finanszírozási műveletek kiadási előirányzatát

*a)* működési kiadás (folyószámla hiteltörlesztés) 595.197.000 forintban,

*b)* felhalmozási kiadás (hiteltörlesztés) 143.700.000 forintban c) államháztartáson belüli megelőlegezés visszaf. 96.478.000 forintban a költségvetési kiadások tekintetében a 4 – 5. mellékletekben részletezettek szerint, a felhalmozási kiadások tekintetében a 6., 6/A. mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. Módosításra került a 14. melléklet, melyben szerepeltetjük az önkormányzat több éves kihatással járó döntéseiből származó kötelezettségeket célonként és éves bontásban. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

**2. §**

A 2022. évi költségvetéséről szóló 3/2022. (II. 15.) önkormányzati rendelet 4. § (1) bekezdése helyébe a következő rendelkezés lép:

„(1) Az önkormányzat 2022. évi költségvetésében 15.694.000 forint működési általános tartalékkal, 28.889.000 forint működési cél- és 996.353.000 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7. mellékletében foglaltak szerint fogadja el. ”

**3. §**

(1) A 2022. évi költségvetéséről szóló 3/2022. (II. 15.) önkormányzati rendelet 2. melléklete helyébe az 1. melléklet lép.

(2) A 2022. évi költségvetéséről szóló 3/2022. (II. 15.) önkormányzati rendelet 3. melléklete helyébe a 2. melléklet lép.

(3) A 2022. évi költségvetéséről szóló 3/2022. (II. 15.) önkormányzati rendelet 4. melléklete helyébe a 3. melléklet lép.

(4) A 2022. évi költségvetéséről szóló 3/2022. (II. 15.) önkormányzati rendelet 5. melléklete helyébe a 4. melléklet lép.

(5) A 2022. évi költségvetéséről szóló 3/2022. (II. 15.) önkormányzati rendelet 6. melléklete helyébe az 5. melléklet lép.

(6) A 2022. évi költségvetéséről szóló 3/2022. (II. 15.) önkormányzati rendelet 7. melléklete helyébe a 6. melléklet lép.

(7) A 2022. évi költségvetéséről szóló 3/2022. (II. 15.) önkormányzati rendelet 12. melléklete helyébe a 7. melléklet lép.

(8) A 2022. évi költségvetéséről szóló 3/2022. (II. 15.) önkormányzati rendelet 14. melléklete helyébe a 8. melléklet lép.

(9) A 2022. évi költségvetéséről szóló 3/2022. (II. 15.) önkormányzati rendelet 16. melléklete helyébe a 9. melléklet lép.

(10) A 2022. évi költségvetéséről szóló 3/2022. (II. 15.) önkormányzati rendelet 17. melléklete helyébe a 10. melléklet lép.

**4. §**

Ez a rendelet 2022. november 25-én lép hatályba.

**A j k a, 2022. november 24.**

**Kihirdetés napja: 2022 november 24.**

 **Schwartz Béla Dr. Jáger László**

 **polgármester címzetes főjegyző**

**Indokolás**

A rendelet 1. § -ához:

Ezen rendeletmódosítási javaslat az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület, legkésőbb a költségvetési beszámoló határidejéig, - december 31-ei hatállyal - módosíthatja költségvetési rendeletét.

**Sajáthatáskörű előirányzatok módosítások**

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult. A jogszabályban foglaltak szerint eljárva a 3/32-37, -39, -40, -41. -44, számú határozatokban megjelölt előirányzatok átvezetésre kerültek. A részletes átcsoportosítások határozatai a Pénzügyi Irodán megtekinthetők.

A módosítás tartalmazza még a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Az előterjesztéshez csatolt javaslatban, költségvetési rendeletben a költségvetés főösszege 12.819.053 eFt-ra változik, az előző módosításhoz képest a növekedés 1.159.697 eFt.

Az előterjesztés készítésének lezárása 2022. november 16 -án történt.

**Bevételek**

**Normatív támogatások**

**Egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2022. novemberig 138.810 forint érkezett, mely előirányzattal az érintett intézmény költségvetését megemeltük:

|  |  |  |  |  |
| --- | --- | --- | --- | --- |
|   | **Bér**  | **Járulék** | **Összesen** |   |
| **Városi bölcsőde** | 40 947 | 5 323 | 46 270 | szeptember |
|   | 40 947 | 5 323 | 46 270 | október |
|   | 40 947 | 5 323 | 46 270 | november |
| **Összesen** | **122 841** | **15 969** | **138 810** |   |

Szociális ágazatban dolgozók részére a 2022. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére októberig 21.111.322 forint érkezett, mely előirányzattal az érintett intézmények költségvetését megemeltük:

|   | **Bér**  | **Járulék** | **Összesen** |   |
| --- | --- | --- | --- | --- |
| **Szociális Szolg. és Gond. Kp.** | 3 292 200 | 427 986 | 3 720 186 | szeptember |
|   | 3 222 385 | 418 910 | 3 641 295 | október |
|   | 3 310 231 | 430 330 | 3 740 561 | november |
| **Összesen** | **9 824 816** | **1 277 226** | **11 102 042** |   |
|   |   |   |   |   |
| **Városi bölcsőde** | 141 001 | 18 330 | 159 331 | szeptember |
|   | 141 000 | 18 330 | 159 330 | október |
|   | 140 998 | 18 330 | 159 328 | november |
| **Összesen** | **422 999** | **54 990** | **477 989** |   |
|   |   |   |   |   |
| **Családi és Gyj. Kp.** | 2 741 804 | 356 435 | 3 098 239 | szeptember |
|   | 2 817 746 | 366 307 | 3 184 053 | október |
|   | 2 875 220 | 373 779 | 3 248 999 | november |
| **Összesen** | **8 434 771** | **1 096 520** | **9 531 291** |   |

**Helyi adók**

Az adóbevételek előirányzatán belül módosítást hajtottunk végre a befolyt bevételeknek megfellelően.

**Támogatás értékű bevételek**

A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022.(III.12.) Korm.rendelet alapján, jogosultak vagyunk ellátottanként 4.000 forint fajlagos támogatásra. Igénylésünk alapján augusztus, szeptember, hónapokra támogatás értékű bevételként 924 eFt érkezett.

Ajka Város Önkormányzata a 215/2022. (IX.15.) Kt. határozatával ”Európai Mobilitási Hét, illetve Autómentes Nap” támogatási felhívára pályázatot nyújtott be, a várható 1.500.000 Ft bevétellel a dologi kiadások előirányzatát emeltük meg.

Felhalmozási bevételek

Az Ajka Városi Bölcsőde bővítése és fejlesztése - TOP-1.4.4-19.VE1-2019-00001 projekt kapcsán azonosítószámú pályázat megvalósításához 160 eFt-tal a dologi kiadásokat megemeltük a beruházási előirányzatok terhére.

**K i a d á s o k**

Intézményi átcsoportosítások

**3.         Címszám: Városi Intézmények Működtető Szervezete**

Az intézmény vezetője költségvetési előirányzat módosítást kezdeményezett, melyben az alábbi előirányzat módosításokat kérte:

* A 2022. évi költségvetés tervezése során a jegyzői tájékoztatóban megadottak figyelembevételével jártak el. A dologi kiadások előirányzatát növekmények nélkül tervezték meg, a fedezetet a többlet kiadásokra belső feladatok átszervezésével, átrendezésével valósították meg. A tervezett költségvetés tartható lett volna, ha év közben (2022. május 1-vel) nem történik jelentős áremelkedés, többek között a főzőkonyhák (BakonyGaszt Zrt. és Weisz Ida) részéről, ami jelentős tétel az intézmény költségvetésében. Ezek a változások a költségvetésben nem kerülhettek tervezésre, hiszen 2022. januárjában még ezek az információk nem álltak rendelkezésre. December hónaptól már kötelezettséget nem tudnának minden esetben vállalni, a számláikat (közüzem és gyermekétkeztetés) a könyvelési rendszerben nem fogják tudni rögzíteni előirányzat emelése nélkül.

A fentiekre hivatkozva alaposan átszámolták a még 2022. éveben várható kiadásokat, személyi juttatásokat, esetleg beérkező bevételeket:

Kiadási előirányzat emelés összesen                                   38.000 eFt

* Személyi juttatások                                                        -  10.000 eFt
* Szociális hozzájárulási adó                                            -    8.000 eFt
* Dologi kiadások                                                                56.000 eFt

Bevételi előirányzat emelés összesen                                   38.000 eFt

* Intézményfinanszírozás                                                     19.000 eFt
* Működési célú támogatás (NEAK)                                   19.000 eFt

**4.         Címszám: Nagy László Városi Művelődési Központ és Könyvtár**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Támogatásértékű működési bevételek

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                             635 eFt

A meghatározott céllal átvett pénzeszközökhöz kapcsolódó kiadások:

* Személyi juttatások                                                              597 eFt
* Szociális hozzájárulási adó                                                  38 eFt

                                                                       összesen                 635 eFt

Működési célú pénzeszköz átvétel

* Veszprém-Balaton 2023. Zrt. tám. – Bazalt és Plasztik pály.                      2.876 eFt

A meghatározott céllal átvett pénzeszközökhöz kapcsolódó kiadások:

* Személyi juttatások                                                                                         333 eFt
* Szociális hozzájárulási adó                                                                               43 eFt
* Beruházás (informatikai, tárgyi eszközök besz.)                                          2.500 eFt

                                                                       összesen                                    2.876 eFt

**5.         Címszám: Szociális Szolgáltató és Gondozási Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

* Az intézmény szakmai munkafeltételeinek biztosításához tárgyi eszközök (vérnyomásmérők, nyomtató, tálalókocsi, számítógép) beszerzése vált szükségessé, ezért működési intézményfinanszírozásból, és a személyi juttatások terhére 393 eFt-ot átcsoportosítottunk a felhalmozási intézményfinanszírozáshoz, valamint a beruházási előirányzatokhoz.

Támogatásértékű működési bevételek

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                              899 eFt

A meghatározott céllal átvett pénzeszközökhöz kapcsolódó kiadások:

* Személyi juttatások                                                                                      844 eFt
* Szociális hozzájárulási adó                                                                            55 eFt

                                                                       összesen                                   899 eFt

**6.         Címszám: Városi Bölcsőde**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Támogatásértékű működési bevételek

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                             528 eFt

A meghatározott céllal átvett pénzeszközökhöz kapcsolódó kiadások:

* Személyi juttatások                                                                                        496 eFt
* Szociális hozzájárulási adó                                                                             32 eFt

                                                                       összesen                               528 eFt

**7.         Címszám: Ajkai Család- és Gyermekjóléti Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Támogatásértékű működési bevételek

* A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                             478 eFt

A meghatározott céllal átvett pénzeszközökhöz kapcsolódó kiadások:

* Személyi juttatások                                                                                      449 eFt
* Szociális hozzájárulási adó                                                                            29 eFt

                                                                       összesen                                        478 eFt

**8/1. alcímszám Önkormányzat**

Az Áht. 6. § (7) bekezdés a) pont aa) alpontja szerint finanszírozási műveletnek minősül a likviditási célú hitel felvétele és tőkeösszegének törlesztése. A költségvetési számvitelben likvid hitel igénybevétele (napi záró állományának növekedése) esetén finanszírozási bevételt, a likvid hitel visszafizetése (záró állományának csökkenése) esetén így finanszírozási kiadást kell elszámolni. A jogszabály nettósításra nem ad lehetőséget, az állományváltozást bruttó módon kell könyvelni. Ennek során természetesen szükséges gondoskodni a kapcsolódó előirányzatok fedezetéről, ezért 95.197 eFt-tal megemeltük a likvid hitel előirányzatát.

**Működési előirányzatok**

* A 189/2022. (VIII.8.) Kt. határozat alapján a Csingervölgy Nonprofit Kft. előirányzatát megemeltük 915 eFt-tal a Média Kft. terhére, mivel a feladat finanszírozása változott.
* A felmerült kiadások miatt, még 60.000 forint előirányzatot átcsoportosítottunk a vagyonkezelt víziközművek felújításához.
* A 100.000 forint előirányzatot átcsoportosítottunk a Pannon Várszínház működési pénzeszköz átadásához.

**Fejlesztési előirányzatok**

Az Önkormányzat a helyben biztosítható közfeladatok körében ellátandó helyi önkormányzati feladatok közül meghatározott területi, műszaki és szakmai feltételek meghatározásával a köztisztasági, a parkfenntartási, valamint a hó- és síkosság-mentesítési közfeladatok ellátásának jogát és kötelezettségét az AVAR AJKA Nonprofit Kft. –re ruházta. A parkfenntartási feladatok ellátását kibővíti a tó és környéke karbantartási munkálataival is, ezért a feladat végrehajtása érdekében átcsoportosítottunk a beruházási előirányzatokból 18.248 eFt-ot.

Ajka-Padragkúton tervezzük a Bólyai utca járda és csapadékvíz rendszerének felújítását, a Szivárvány utcában a járda és árok felújítását, a Veres Péter utcában az út és járda felújítását, a Vörösteleki utcában a jár és vízelvezetés felújítását, valamint a Kodály-, a Málnás-, és Mester utcákban a vízelvezetés felújítását. A fejlesztések között megtalálható Közösségi terek, közterek rendezése, szobrok, emlékművek elhelyezése az előirányzatot megemeltük 26.000 eF-tal a Torna patak mederrendezése feladat terhére.

Sportváros Kft. fejlesztési kiadásainak előirányzatát (a teljesítéseknek megfelelően) megemeltük 69.844 eFt, valamint 11.035 eFt pályázati megelőlegezéssel.

FC Ajka Kft. 45.000 eFt előirányzattal megemeltük a pénzeszköz átadásra a 2022. évben megnövekedett kiadások (rezsi-, étkezési-, utazási és egyéb költségek) miatt.

Ajka Város Önkormányzatának Képviselő-testülete a 237/2022. (X.28.) Kt. határozatával döntött arról, hogy az Ajkai Főnix-Park Tanácsadó és Szolgáltató Kft.-től névértéken 310.000 forint vételárért megvásárolja az Ajkai Hegyhát Ingatlanfejlesztő Kft-ben elfekvő, törzsbetétre jutó üzletrészét.

14. melléklet

Ajka város Önkormányzatának Képviselő-testülete a 216/2022. (IX.15.) Kt. határozatával kinyilvánítja azon szándékát, hogy az Innovációs és Technológiai Minisztérium megbízásából az Emberi Erőforrás Támogatáskezelő által meghirdetett Bursa Hungarica Felsőoktatási Önkormányzati Ösztöndíjpályázat 2023. évi fordulóján is részt kíván venni. Az önkormányzat a 2023. évi költségvetésében erre a célra 1.400 eFt Bursa Hungarica ösztöndíjalapot különít el.

Karbantartási előirányzatok

Az 3/2022. (II.15.) önkormányzati rendelet 13. § (3) bekezdése alapján 2022. évi jóváhagyott karbantartási előirányzatok intézmények részére történő átadását az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 12., 14., 16., 17., mellékletek kerültek módosításra és kiegészítésre.

**A j k a, 2022. november 24.**

 **Dr. Jáger László**

 **címzetes főjegyző**